**ELŐTERJESZTÉS**

**A Gazdasági és Jogi Bizottság 2020. október 26-i ülésére**

**Javaslat a Szombathely, Aréna u. 8. sz. alatti ingatlanon lévő, 1944M D-4485 mm-es hadosztályágyú térítésmentes átvételével kapcsolatos döntések meghozatalára**

Tájékoztatom a Tisztelt Bizottságot, hogy a Közgyűlés az 510/2019. (XI.28.) Kgy. sz. határozatában döntött a Szombathely, Aréna u. 8. sz. alatti ingatlanon lévő, 1944M D-4485 mm-es hadosztályágyú ingyenes önkormányzati tulajdonba vételéről, amely igény a vagyonkezelő felé bejelentésre került.

Az MNV Zrt. tájékoztatása szerint az igény befogadásra került, a döntéshozatali eljárás megindítása előtt szükséges az Emberi Erőforrások Minisztériuma részéről az ingóság múzeumi nyilvántartásból történő kivezetése, ezt követően pedig Honvédelmi Minisztérium Hadtörténeti Intézet és Múzeum nyilatkozata arról, hogy feladatainak ellátására ezen ingóság nem szükséges.

Az ingyenes önkormányzati tulajdonba adással kapcsolatban a Közgyűlés döntésének az állami vagyonnal való gazdálkodásról szóló 254/2007. (X.4.) Korm. rendelet 50. § (2) bekezdésének megfelelőség érdekében az alábbiakat kell tartalmaznia:

a) a tulajdonba adásra vonatkozó igényt, megjelölve a felhasználási célt, valamint a segítendő feladatot és az azt előíró jogszabályi rendelkezést,

b) a kezdeményező nyilatkozatát arról, hogy vállalja a tulajdonba adás érdekében felmerülő költségek megtérítését.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. október „ ”**

**/: Dr. Nemény András :/**

**Határozati javaslat**

**........../2020. (X.26.) GJB. sz. határozat**

A Gazdasági és Jogi Bizottság javasolja, hogy Szombathely Megyei Jogú Város Közgyűlése a Szombathely, Aréna u. 8. szám alatti ingatlanon kiállított 1944M D-44 85 mm-es hadosztályágyú ingyenes önkormányzati tulajdonba kerülése érdekében az állami vagyonról szóló 2007. évi CVI. törvény (továbbiakban: Vtv) 36. § (2) bekezdés c) pontja alapján az alábbi határozatot hozza:

1. Az állam tulajdonosi jogait gyakorló MNV Zrt.-nél az ingyenes önkormányzati tulajdonba adást kezdeményezi az állami vagyonról szóló 2007. évi CVI. törvény 36. § (2) bekezdés c) pontjában foglaltak alapján az alábbi ingóság tekintetében:

megnevezése: 1944M D-44 85 mm-es hadosztályágyú

helye: Szombathely, Aréna u. 8., 6485 hrsz.

tulajdonos: Magyar Állam

vagyonkezelő: Honvédelmi Minisztérium Hadtörténeti Intézet és Múzeum

tulajdonosi joggyakorló: Magyar Nemzeti Vagyonkezelő Zrt.

felhasználási cél: Katonatörténeti Kiállítás bővítése

segítendő feladat: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

jogszabályi rendelkezés: 2011. évi CLXXXIX. tv. 13. § (1) bekezdés 7. pont

1. A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését. Az önkormányzat vállalja, hogy az 1. pontban feltüntetett ingóság tulajdonjogát az ingóságra vonatkozó esetleges terhekkel együtt veszi át.
2. A Közgyűlés felhatalmazza a polgármestert, hogy az ingyenes önkormányzati tulajdonba kerülése iránti igénybejelentést megtegye, egyéb jognyilatkozatokat és a költségek viseléséről szóló nyilatkozatot aláírja.

**Felelős:** Dr. Nemény András polgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály

vezetője)

**Határidő:** a Közgyűlés októberi ülése